PLAN FOR CULTURE

KLAMMOV RAT
2026-05-22 20:00 - 21:10 (Europe/Zagreb) | Teatar EXIT (Ilica 208)
Ova monodrama gorkog okusa, psihološki je portret jednog srednjoškolskog profesora književnosti pred krahom vlastitog integriteta. S namjerom predavanja o Goetheovom „Faustu“, dolazi pred razred koji odbija surađivati. Razred je profesoru objavio rat. Profesor se brani svim svojim slabostima, razred napada tišinom, a nijedna strana više ne razaznaje istinu. Predstava poziva na dijalog i istražuje posljedice nedostatka komunikacije i empatije unutar edukativnog sustava.
Tekst „Klammov rat“ autora Kaija Hensela nastao je 2000. godine, a u svojim početnim godinama bio je jedan od najizvođenijih dramskih tekstova u Njemačkoj. Do sada je doživio preko 100 međunarodnih produkcija, a ovo je prva inscenacija teksta u Hrvatskoj.

GSK Kerempuh: ŽENIDBA
2026-05-22 20:00 - 22:15 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Nikolaj Vasiljevič Gogolj
Redateljica: Dora Ruždjak Podolski
Pomalo je neobičan i gotovo zaboravljen podatak da su 2009. godine, kad je širom svijeta obilježavana 200. obljetnica rođenja Nikolaja Vasiljeviča Gogolja a puno prije ratnog sukoba Ukrajine i Rusije, ove dvije države povele kulturni rat oko toga kojoj nacionalnoj književnosti Gogolj zapravo pripada.
Svojatanje pisaca i njihovih opusa činjenica je poznata i iz naše relativno nedavne prošlosti, ali ono što je zanimljivo jest da ovaj prividno nepolitičan komad koji na satirički način tematizira ženidbu kao društveni konstrukt, odjednom dobiva i svoje nesumnjivo političke reference. One se prije svega odnose na činjenicu da se kroz narativnu neuhvatljivost ovog komada prelamaju promišljanja o tretmanu i položaju žene u patrijarhalnom društvu, poziciji i definiciji braka te društvenih uzusa u koje nas se i dalje pokušava ukalupiti kako bismo pokazali što bi trebala biti prava obitelj i kako ona može utjecati na nacionalne demografske pokazatelje.
Dakle, Gogoljeva komedija samo je na prvi pogled dramska eksplikacija jednog društvenog konstrukta, ili pak stilska vježba iz poetike groteske, ili čak moguća preteča teatra apsurda. Sudbina službenika Podkolesina kojem je vlastita neodlučnost zapravo milija od braka kao i napori bračne posrednice Fjokle Ivanovne da bračnim pregovorima osigura i svoju egzistenciju samo su prve manifestacije onoga što Ženidba zapravo nosi u svojoj ideji. Izrazita aktualnost uvijek je prvi lakmus papir za određivanje svakog velikog i bezvremenskog djela, a Gogoljeva „Ženidba“ to zaista i jest u svim svojim implikacijama.

Prijevod: Zlatko Crnković
Dramaturg i autor adaptacije: Tomislav Zajec
Kostimografkinja: Barbara Bourek
Scenograf: Lovro Ivančić
Koreograf: Branko Banković
Autor glazbe: Stanislav Kovačić
Oblikovatelj svjetla: Elvis Butković
Asistentica redateljice: Maja Posavec
Autor video projekcija: Vedran Kasap

Inspicijentica: Lorena Matešić

Igraju:
Agafja Tihonovna – Anica Kontić
Arina Pantelejmonovna – Ines Bojanić
Fjokla Ivanovna – Anita Matić Delić
Potkolesin – Filip Detelić
Kočkarev – Luka Petrušić
Kajgana – Domagoj Ivanković
Anučkin – Josip Brakus
Ževakin – Dražen Čuček
Starikov – Ozren Opačić
Stjepan – Jakov Zovko
Dunjaška – Josipa Anković
Popusti na grupne posjete (10 i više osoba)
Prodaja na tel. 01/4833 645, 01/4833 646

Radionica Svibanjski snovi
2026-05-23 10:00 - 11:00 | ZAGREB
Inspirirajte se svojim snovima i djelima umjetnika koji ih je često ovjekovjećivao – Marca Chagalla. Kažu kako snovi imaju svoju simboliku, a vi ćete odabrati koje motive želite i koju će oni simboliku nositi. Tehnike kojima ćemo se baviti su litografija i akvarel.
Tehnika: Kombinacija litografije (kitchen lithography) i akvarel.
Uzrast: Radionica je namijenjena djeci školske dobi, mladima, odraslima i osobama treće životne dobi.

VIKING SLABOG ZDRAVLJA
2026-05-23 19:00 - 20:30 | Studio EXIT, Gundulićeva 37/1, Zagreb, 10000
„Ako Vam sve ide naopako i vrtite se u krug, nazovite!“

Poželite se javiti, zar ne?
JASENKO BUKVA (Petar Atanasoski)
Nedovršeni student indologije, povijesti, novinarstva, bivši copywriter, autor jedne zbirke poezije naslova „Pabirci i rbine“, maštoviti je muljator i manipulator koji ispreda priče za svaku žrtvu (ili klijenta, ako vam je draže) ponaosob. On «rješava» vaše probleme tražeći probleme koje ste imali u vašim prošlim reinkarnacijama. Jednom kad se zapletete u mrežu njegovih priča, u koje, budi usput rečeno, i on sam s vremenom je počeo vjerovati, nećete se tako lako izvući. «Sve Vam ide naopako i vrtite se u krug?» – tek sad ćete se dobro zavrtjeti. Klijenti su mu najčešće žene i on je njihova muška Šeherezada.
LJERKA ŠPALJ (Judita Franković Brdar)
Porezna referentica za stranke od slova M do slova Ž, jednostavno ne može shvatiti kako i nakon petnaest godina rada svakodnevno mora odgovarati na pitanja tipa: „A ja sam kod Vas?“ koje postavljaju ljudi s početnim slovom prezimena K, L ili LJ. Abeceda nije jača strana njezinih stranaka. Posao – ukalupljen, zdravlje – dobro, a ljubav – pozitivna nula.
Povezana s ovdje i sada, istovremeno intimna i angažirana, čvrsto protkana aktualnom svakodnevicom, antiromantična komedija “Viking slabog zdravlja” kroz priču o dvoje aktera povezanih pokušajima dohvata bivših života tematizira i osnovu glumačkog i režijskog umijeća, a to je stvaranje novih likova i brojnih intimnih svjetova.

MALO BLAGO
2026-05-23 20:00 - 21:30 | Teatar EXIT (Ilica 208)
Predstava Malo Blago, nastala prema tekstu renomirane irske dramaturginje Elaine Murphy, donosi emotivnu, iskrenu i slojevitu priču o tri generacije žena – baki, majci i kćeri – koje se suočavaju s izazovima svakodnevice bez prisutnosti muške figure. Kroz duhovite, ali i dirljive trenutke, predstava otkriva njihovu međusobnu povezanost, snagu, slabosti i prilagodbu promjenama koje im život donosi.
Baka, jedina koja ima stabilnog partnera, pokušava razumjeti i podržati svoju kćer i unuku dok se one bore s emotivnim turbulencijama, profesionalnim pritiscima i osobnim dilemama. Svaka od njih nosi vlastiti teret – gubitke, nesigurnosti i nadanja – dok istovremeno pokušavaju sačuvati ono najvrjednije: međusobnu ljubav i obiteljsku bliskost.

Skulptura misli Gordane Bajurin u Flori
2026-05-25 19:00 - 21:00 | HDLUDU, Šetalište kralja Zvonimira 32, Dubrovnik
Hrvatsko društvo likovnih umjetnika Dubrovnik i Galerija Flora sa zadovoljstvom Vas pozivaju na otvorenje izložbe
GORDANA BAJURIN: Skulptura misli
koje će se održati u ponedjeljak 25. svibnja u 19 sati u Galeriji Flora.
Izložba se može pogledati do 2. lipanj svaki dan od 14 -19 sati sati. Izložba se može pogledati i u drugim terminima ako su vrata Florina doma otvorena, te najavom na galerijaflora.dbk@gmail.com
Radujemo se Vašem dolasku i druženju u Flori.
***
Ova izložba nastala je iz rada s kolažem, ali ne kao klasičnom slikom, nego kao načinom slaganja i građenja. Radovi su izrađeni od plakata programa “Karantena” Art Radionice Lazareti — prostora dubrovačkog lazareta koji je nekada bio karantena, a danas je mjesto umjetnosti. Upravo ta promjena, od izolacije do stvaranja, važan je dio ove priče. Koristeći više primjeraka istih plakata, rezanjem i ponovnim slaganjem, izvorni sadržaj se postupno gubi. Umjesto konkretnih događaja ostaju tragovi — boje, ritmovi i odnosi među oblicima. Kolaži se tako počinju ponašati poput struktura. Slojevi se nadograđuju, preklapaju i stvaraju osjećaj dubine i života — kao da se u njima pojavljuju figure u pokretu, u plesu ili glumi. Zbog toga ova izložba ne govori o skulpturi u doslovnom smislu, nego o načinu razmišljanja — o tome kako se misli mogu slagati, razgrađivati i ponovno oblikovati. Svaki rad je jedan dio tog procesa. Zajedno čine — Skulpturu misli.
Gordana Bajurin rođena 25. siječnja 1950. u Dubrovniku. Sedamdesetih godina bila je članica Fotokluba Dubrovnik. Od 1993. članica je Art radionice Lazareti. Od 2005. članica je ULIPUD-a, a od 2009. Fotokluba Marin Getaldić i Hrvatskog društva likovnih umjetnika Dubrovnik.
Samostalne izložbe 2001 – Dubrovnik, Galerija Artur – Ukradeni horizont 2002 – Dubrovnik, Galerija Ranjina – Dovršena priča 2005 – Dubrovnik, Galerija Ranjina – Rastopljena forma fotografije 2006–2008 – Dubrovnik, Dom Marina Držića – Povezujući oblici Dubrovnika 2010 – Dubrovnik, Art radionica Lazareti – Reciklaža 2014 – Dubrovnik, Galerija Flora – Požar 2016 – Dubrovnik, Dubrovačka kuća – Art radionica Lazareti – Kolaži – u čast sv. Vlahu 2019 – Dubrovnik, Art radionica Lazareti – Čipke i mustre 2023 – Dubrovnik, Art radionica Lazareti – Simbioza 2025 – Dubrovnik, Art radionica Lazareti – Papir i maslina Skupne izložbe (izbor) 2008 – Dubrovnik, Umjetnička galerija Dubrovnik – Dubrovački likovni trenutak (2) 2012 – Dubrovnik, palača Sponza – Dubrovnik International Photo Salon 2014 – Dubrovnik, Lazareti – Galerija Otok – Suvremeni dubrovački autori 2016 – Dubrovnik – Godišnja izložba HDLU Dubrovnik 2017 – Dubrovnik, Umjetnička galerija Dubrovnik – Dubrovački likovni trenutak3

ARMAGEDONCI
2026-05-26 20:00 - 21:30 | Teatar EXIT (Ilica 208)
Svašta se skupi i svatko nešto trpi kad živi u rupi… to je tako, biti čovjek nije lako.
Zato dok još možeš… leti, trči, sanjaj, voli, grli, ljubi… i sa svojim vrijeme gubi.
Armagedonci su tragikomična predstava s glazbenim elementima o tri neobična lika koji su propali kroz zemlju te ostali zatočeni u malom fundusu kazališta. Ne znajući što se dogodilo, kakva ih je to katastrofa snašla i zašto nitko po njih ne dolazi danima, oni posumnjaju da je svijet snašao Armagedon. Dane provode u čekanju, nadanju da će ih netko spasiti i u svemu onome što se naizgled čini kao gubljenje vremena. Prisiljeni provoditi vrijeme zajedno ta tri, na prvu nespojiva lika, jedni drugima postaju sve, izvori najvećih frustracija i nadomjestak svega onoga što im nedostaje, a da toga možda nisu ni bili svjesni. Katastrofa ih je odvojila od svijeta, ali spojila jedne s drugima u vremenu koje je sve, samo ne izgubljeno.

KAKO MISLIŠ MENE NEMA
2026-05-27 20:00 - 22:00 | Teatar EXIT (Ilica 208)
Kroz dva sata “nabrijane” farsične i iskrene, kalamburične i dramatične, istodobno smiješne i gorko-tužne igre, glumci putuju kroz niz svojih unutrašnjih i zamišljenih identiteta i pretvaraju ih alkemijom svoje igre u niz osoba, situacija, realnih i fantastičnih događaja koje prepoznajemo kao naše vlastite, kao stvarnost koja nas okružuje i koju u svom apsurdu, konfliktu i dramatičnosti živimo. Igrom visoke energetike, virtuoznosti i sposobnosti glumačke transformacije predstava ispituje osobne i društvene maske i kontramaske, lažne i istinske vrijednosti i granice životne i scenske realnosti i fikcije.
Ivica Boban

Održiva Ura: Energetska tranzicija doma
2026-05-28 17:30 - 19:30 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
I ove godine Erste i Urania donose pet razgovora o stvarima koje mijenjaju naše živote, energiju, dom, novac i zajednicu. Program Energetska tranzicija doma – Powered by Erste održava se u Uraniji – prostoru kreacije. Razgovaramo s ljudima koji to svaki dan rade.
Plaćate li struju više nego prije? Niste jedini.
Cijene energenata rastu, klimatski i geopolitički uvjeti postaju sve nepredvidljiviji, a stambeni i poslovni objekti i dalje troše više nego što bi trebali. Dobra vijest je da postoje konkretna rješenja – i nikad nije bilo više subvencija i povoljnih financiranja za njihovu provedbu.
Na prvom događanju Korak po korak do energetske tranzicije vašeg doma otvaramo temu energetske neovisnosti stambenih i poslovnih objekata – sa stručnjacima i praktičnim odgovorima na pitanja koja si vjerojatno već postavljate.
Što ćeš saznati:

Koliko stvarno možeš uštediti energetskom obnovom kuće ili zgrade – i za koliko se vremena investicija vrati.
Kako funkcionira ugradnja solarnih panela i koje subvencije su trenutno dostupne.
Koji su financijski modeli i alati koji ti pomažu izračunati isplativost prije nego što kreneš.

Tko govori:
Vjeran Piršić iz Udruge Eko Kvarner donosi praktično iskustvo iz rada na energetskoj učinkovitosti stambenih objekata — što funkcionira, a što je samo lijepo na papiru.
Marko Sušanj iz Tuta Blu d.o.o. iza sebe ima više od 900 realiziranih solarnih projekata. Zna što pita svaki vlasnik kuće prije nego što se odluči – i što ga obično iznenadi nakon ugradnje.
Antonija Radošević iz Erste banke predstavit će financijske modele i zelene kalkulatore koji omogućuju procjenu ušteda i povrata ulaganja – prije nego što potpišeš išta.
Kroz razgovor ćemo otvoriti aktualne trendove te približiti mogućnosti financiranja, pametnijeg korištenja energije i prilike koje se danas otvaraju na tržištu.

VRATA DO
2026-05-28 20:00 - 21:10 | Teatar EXIT (Ilica 208)
Autor Fabrice Roger-Lacan poznati je francuski scenarist i kazališni pisac, dio je uskog kruga dramatičara koje kritika i publika vole jednako kao Yasminu Rezu ili Floriana Zellera.
Kazališni tekst Vrata do premijerno je izveden u Parizu 2014. godine, a ovo je po prvi puta da se izvodi kod nas u prijevodu Željke Somun.

Tekst Fabricea Roger-Lacana kroz dva lika, “Nju” i “Njega”, kao da za polazište uzima izreku “susjed je štetna životinja vrlo blizu čovjeka…”
„Ona“ je psihijatrica. „On“ je produkt-menadžer u velikoj tvrtki, odgovoran za plasman jogurta.
Fabrice Roger-Lacan spaja ta dva bića koja sve razdvaja; karakter, svemir, centar interesa, profesija.
Oboje su izgubili sposobnost preispitivanja, previše su zaglibili u svojim navikama, izgubili su svu retrospektivu i sposobnost prosuđivanja sebe, izgubili su svu lucidnost o svom društvenom odnosu.
Ukratko, onaj drugi, štoviše, njegov bližnji štetan je uljez za njihov sebičan duševni mir. Ipak, njihov će susret u svakome od njih izazvati zrcalni efekt koji otkriva tko su zapravo.
Naše društvo razdvaja, umjesto da spaja ljude, licem u lice eksplodirat će njihovi paradoksi.
U ovom inteligentnom, dirljivom i originalnom tekstu svjedočimo finoj studiji likova kroz duhovite replike protkane nježnim i ironičnim humorom.

GSK Kerempuh: ALAN FORD
2026-05-28 20:00 - 21:20 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor teksta: Milan Fošner
Redatelj: Mario Kovač
Alan Ford je kultni talijanski strip koji već više od pola stoljeća zabavlja i oduševljava ljubitelje devete umjetnosti u Hrvatskoj i svijetu. Crnohumorni i satiričan prikaz djelovanja grupice siromašnih tajnih agenata koji rješavaju bizarne kriminalističke slučajeve idealna je podloga za predstavu koja bi se bavila nelogičnostima i apsurdima suvremenog hrvatskog društva. Iako se radnja stripa događa uglavnom u New Yorku, teme koje obuhvaća su univerzalno prepoznatljive i uvijek aktualne.
Zanimljivo je kako se, usprkos medijskoj dominaciji superherojskih stripova DC-a i Marvela, potpomogutoj raskošnim i visokobudžetnim ekranizacijama, Alan Ford još uvijek sjajno prodaje na tržištu a interes za njega pokazuje i mlađa generacija. Razlog vjerojatno leži u originalnom ironičnom humoru specifičnom za naše područje i mentalitet na čemu možemo zahvaliti fantastičnom prijevodu Nenada Brixyja. Obzirom na činjenicu kako se obrada teme stripa nalazi u obaveznom kurikulumu za više razrede osnovne škole te srednjih škola, smatramo kako je upravo Alan Ford ona poveznica koja učenicima može pokazati kako strip ne mora nužno biti isključivo eksapistički uradak temeljen na znanstvenoj fantastici već kako može biti oštar i precizan komentar negativnih društvenih fenomena a sve kroz prizmu humora.
Naša dramatizacija stripa kao centralnu negativnu ličnost smjestila bi lik Superhika, karizmatičnog lopova koji ironično otima siromašnima da bi dao bogatima. Već kroz odabir super-antiheroja kao direktnog suparnika našim junacima iz Grupe TNT jasno ocrtavamo smjer u kojem će naša predstava ići obrađujući inače teške teme poput socijalne nepravde, siromaštva i zakulisnih političkih igara na mladima prihvatljiv način uz zdravu dozu humornog odmaka.
Uz neizbježnu „estetiku ružnog“ i tzv. „siromašno kazalište“ koji bi dominirali vizualnim identitetom predstave, važno je naglasiti kako bi zvučni segment obogatili jazz noir glazbenom podlogom koja bi djelomično bila izvedena i „uživo“ od strane benda sastavljenog od glumaca kazališta Kerempuh.
Dramaturg: Vid Lež
Scenograf: Davor Prah
Kostimografkinja: Nikolina Miletić
Autor glazbe: Tomislav Babić
Koreograf: Branko Banković
Oblikovatelj svjetla: Alen Marin
Inspicijentica: Mirela Tihava
Igraju:
Alan Ford – Luka Petrušić
Bob Rock – Matija Šakoronja
Broj 1 – Tomislav Štriga
Grunf – Domagoj Ivanković
Sir Oliver – Tarik Filipović
Debeli šef – Hrvoje Kečkeš
Superhik – Filip Detelić
Jeremija – Borko Perić
Bepa – Ana Maras Harmander
Margot – Ines Bojanić
Policajac / Čaruga – Josip Brakus
Inspektor Brock – Ozren Opačić
Samoubojica – Karlo Mlinar
Bogataš / Tamburaš – Tomislav Dunđer
Popusti na grupne posjete (10 i više osoba)
Prodaja na tel. 01/4833 645, 01/4833 646

GSK Kerempuh: MAMA SE OPILA KO MAJKA
2026-05-29 20:00 - 21:30 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Ivor Martinić
Redateljica: Marina Pejnović
“Mama se opila ko majka” je drama o jednoj običnoj zagrebačkoj obitelji iz nebodera u Trnskom i događajima koji su je zatekli jednog, sasvim običnog, 9. ožujka 2025. godine. Tog dana bilo je samo malo toplije nego što su 9. ožujci inače znali biti kroz povijest, i činilo se da ništa neće taj datum učiniti iole vrijednim sjećanja.
No, jedna žena odlučila je začiniti svoju svakodnevicu. Marina, majka troje djece, upravo je tog dana prvi put u životu odlučila napiti se — “ko majka”. Kako će ta odluka utjecati na njezinu obitelj, djecu, susjede i ostatak rodbine? A kako će utjecati na nju samu? Što će se dogoditi kada konačno spozna onu staru istinu: “Pijan govori ono što trijezan misli.”
To je drama o govorenju istine – o životu bez filtera, bez kontrole. O načinu na koji živimo, na koji trpimo sebe i one oko nas i o tome kako bismo možda mogli živjeti.
Igraju:
Marina – Tanja Smoje
Zoran – Hrvoje Kečkeš
Tea – Anica Kontić
Tom – Jakov Zovko
Susjeda Klara – Mia Anočić – Valentić
Susjed Miro – Vedran Mlikota
Vesna – Branka Trlin

Popusti na grupne posjete (10 i više osoba)
Prodaja na tel. 01/4833 645, 01/4833 646

ULUPUH u gostima: Smiljka Franjić / Potraga za pravim kutom u Galeriji Kranjčar
2026-06-01 19:00 - 21:00 | Galerija Kranjčar, Kaptol 26, Zagreb, 10000
ULUPUH i Galerija Kranjčar najavljuju otvorenje izložbe Smiljke Franjić / Potraga za pravim kutom koja se održava u sklopu galerijskog programa ULUPUH u gostima. Kustosica izložbe je Elizabeta Wagner. Otvorenje će se održati u ponedjeljak, 1. lipnja 2026. u 19:00 sati u Galeriji Kranjčar, Kaptol 26. Izložba ostaje otvorena do 6. lipnja 2026., a ulaz je slobodan.
Samostalna izložba „Potraga za pravim kutom“ donosi recentne radove umjetnice Smiljke Franjić, koja kroz nakit, slike i asamblaže stvara prepoznatljiv svijet snažnih kontrasta i precizno oblikovanih formi. Polazeći od fosilnog hrasta (abonosa) i srebra – dva materijala bogate teksture, povijesti i simbolike – umjetnica oblikuje radove u kojima se susreću organsko i geometrijsko, brutalno i profinjeno, arhaično i suvremeno. Prilagođeno iz predgovora Elizabete Wagner

Javna tribina: Stanovanje izvan okvira
2026-06-02 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Priuštivo stanovanje nije nova ideja – neki od modela kolektivne i zajednički usmjerene gradnje imaju dugu tradiciju i u Hrvatskoj i u Europi. No tržišni pritisci posljednjih desetljeća gurnuli su te pristupe na marginu. Danas se vraćaju – pod novim imenima i u novim oblicima – kao odgovor na stambenu krizu koja pogađa gotovo svaki europski grad.
Stambene zadruge, kolektivno stanovanje, samoodrživa naselja.
Modeli koji u Danskoj, Njemačkoj i Austriji funkcioniraju desetljećima, u Hrvatskoj tek pronalaze pravni okvir: novi Zakon o priuštivom stanovanju ih prvi put eksplicitno prepoznaje.
Modeli poput stambenih zajednica – sa zajedničkim prostorima za kuhanje, rad i druženje – sve više zanimaju i mlade koji traže priuštivo i fleksibilno rješenje, i starije koji ne žele živjeti izolirano. Nije to kompromis, nego drugačiji izbor.
Na okruglom stolu Stanovanje izvan okvira pitamo se kakva su nekonvencionalna rješenja već sada moguća te što možemo naučiti iz tuđih – i vlastitih – iskustava.
Goran Jeras iz ZEF-a donosi komparativna europska iskustva i predstavlja projekte zadružnog stanovanja koji se već razvijaju u Hrvatskoj.
Mila Erceg, diplomantica na Arhitektonskom fakultetu, u sklopu diplomskog rada istražuje održive i suvremene načine stanovanja
Razgovor moderira Nina Šantek s portala Bauštela.hr.
Otvoreno za sve koji razmišljaju o tome gdje i kako živjeti – ili koji grade i planiraju za druge

SNG NOVA GORICA: Sve što se je dalo
2026-06-02 20:00 - 22:00 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Svečano otvorenje 50. Dana satire Fadila Hadžića
Slovensko narodno gledališče Nova Gorica
Tereza Gregorič, Borut Petrović, Jakob Šfiligoj
Sve što se je dalo
Redateljica: Tereza Gregorič
Predstava je titlovana na hrvatski jezik.

“Sve što se je dalo” je komedija nastala iz priča svjedoka koji žive uz slovensko-talijansku granicu. Na humorističan se način dotiču različitih – pa i gorućih ili čak sudbinskih – tema, problema i fenomena koji su presudno obilježili društvene i ekonomske prilike pojedinaca i zajednica. Nude zanimljive usporedbe i objašnjavaju generacijske razlike, a prije svega smijehom povezuju publiku i potiču je na razmišljanje.

Igraju: Patrizia Jurinčič Finžgar, Marjuta Slamič, Borut Petrović k. g., Jakob Šfiligoj, Matija Rupel, Anže Vrabec k. g. / Blaž Pahor k. g.

NP SUBOTICA: Trilogija Lehman
2026-06-03 20:00 - 22:20 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
50. Dani satire Fadila Hadžića
Narodno pozorište Subotica
Stefano Massini, Ben Power
Trilogija Lehman
Redatelj: Igor Pavlović

“Trilogija Lehman” nije samo epska saga (više od 150 godina) o prošlosti obitelji Lehman, već i o širem kontekstu globalnog kapitalizma, koji je od svojih korijena uspostavljan kroz trgovinu pamukom u ropskom sustavu američkog Juga. Eksploatacija robova omogućila je akumulaciju bogatstva nove elite toga vremena, uključujući i obitelj Lehman. Danas, u svijetu koji se čini naprednijim i liberalnijim, suočavamo se s novim oblikom ropstva: potrošačkom ovisnošću. Naša svakodnevna stvarnost oblikovana je idejom o “slobodi” kroz potrošnju, dok zapravo ostajemo zarobljeni u neprekidnoj potrazi za novim proizvodima, novim identitetima i vječnom srećom u sustavu u kojem je etički ispravno sve što je ekonomski isplativo.

Igraju: Vladimir Grbić, Igor Greksa, Miloš Macura

OTAC, KĆI I DUH SVETI
2026-06-05 19:00 - 22:15 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
50. Dani satire Fadila Hadžića
Satiričko kazalište Kerempuh
Mate Matišić
Otac, Kći i Duh Sveti
Redatelj: Janus Kica

˝Otac, Kći i Duh Sveti˝ nova je duologija Mate Matišića napisana za Kerempuh koju na scenu postavlja Janusz Kica. Ovaj umjetnički tandem predstavlja sam vrh kazališne umjetničke produkcije i spoj su koji obećava neponovljiv teatarski doživljaj. U ovim urnebesnim tekstovima prožetim gorkim humorom, finom ironijom i nevjerojatnim apsurdom, Matišić ispisuje obrate dostojne najpametnijih krimića, kopajući uvijek dublje u ponore samog sebe i nalazeći krivca na najneočekivanijim mjestima. Jesmo li voljni doći do istine, ma koliko skrivena ona bila i još važnije, platiti cijenu koju ona podrazumijeva? Za autora je odgovor jasan i nedvosmislen. Uvijek istina i ništa drugo osim istine.

Igraju: Vedran Mlikota, Branka Trlin, Mirela Videk Hranjec, Ines Bojanić, Linda Begonja, Marko Makovičić, Hrvoje Kečkeš, Dražen Čuček, Vilim Matula, Mia Begović, Tamara Kovačević, Anica Kontić

Izložba Život vječni Helene Schultheis Edgeler u Galeriji Flora
2026-06-05 19:00 - 2026-06-26 21:00 | HDLUDU, Šetalište kralja Zvonimira 32, Dubrovnik
Radovi iz ciklusa Život vječni Helene Schultheis Edgeler na prvi pogled izgledaju kao da gledamo nečiji san ili podsvijest. To je vizualni prikaz prostora koji istovremeno pripada prošlosti i budućnosti, sjećanju i predviđanju. U tim prizorima vrijeme gubi svoj uobičajeni tijek i postaje slojevito. Povijesni detalji, monumentalna arhitektura i naznake tehnološke budućnosti – ili čak naše stvarnosti – isprepliću se i stapaju u neku novu, hibridnu stvarnost. Kao gledatelji, ulazimo u prostore koji nam djeluju čudno poznato, a istovremeno potpuno strano, kao da promatramo svijet koji se tek stvara ili svijet koji se polako raspada.
Umjetnica se temom umjetne inteligencije bavi još od 2017. godine, puno prije nego što je ona postala dio naše svakodnevice i javnih rasprava. U ranijim radovima ulazila je u dijalog s povijesnoumjetničkim nasljeđem kroz reference na autore i različite vizualne pristupe – od Duchampovih pomaka u razumijevanju umjetničkog djela, Cranachovih i Rafaelovih kompozicijskih modela, preko istraživanja pokreta Eadwearda Muybridgea, pa do suvremenijih pristupa Davida Hockneya i Masamija Teraoke, kao što uočava kustosica Nada Beroš u predgovoru za autoričinu izložbu Put It In The Cloud. Ti su utjecaji bili početna točka iz koje je autorica razvijala svoj prepoznatljiv stil. No, u novijim radovima taj se odnos mijenja. Iako likove i dalje smješta u prostore koji prizivaju monumentalne crkve, palače i ceremonijalne dvorane, umjetnica se sve više oslobađa tereta nasljeđa i okreće vlastitim mentalnim krajolicima.
Prostori koje stvara djeluju poput unutarnjih prostora kolektivnog i osobnog pamćenja – mjesta na kojima se susreću tragovi prošlosti, imaginacija i budućnost. Visoki lukovi, masivni stupovi i velike građevine stvaraju osjećaj uzvišenosti, ali i potmule nelagode. Sve djeluje toliko neuhvatljivo da imamo osjećaj kako ti prostori više pripadaju ljudskoj svijesti nego stvarnom svijetu.
U novom ciklusu Život vječni, koji se nastavlja na njezin rad Deus Machina iz 2023. godine, autorica ide korak dalje i bavi se vrlo konkretnim problemima. Slika Bijeg, primejrice, prikazuje trenutak u kojem se umjetna inteligencija oslobađa ljudskih granica. Pred nama se pojavljuje više AI entiteta čiji se interesi i sukobi isprepliću, ali i otvoreno sudaraju s ljudima. S druge strane, slika Edikt izravnije progovara o problemima današnjeg društva i politike, dotičući se rasta radikalne desnice, kulta moći i sve prisutnijeg osjećaja prijetnje. Na njoj umjetna inteligencija preuzima oblike ljudskog ponašanja, ali ih dovodi do zastrašujuće krajnosti, gotovo karikature. Naoružani likovi, koje pamtimo još iz ciklusa Deus Machina, ovdje se pojavljuju kao jasan znak skrivene agresije i sukoba koji samo što nije izbio.
Ove personifikacije umjetne inteligencije više nisu samo tehnološki alati ili pasivni računalni sustavi. Oni postaju živa bića s vlastitim odnosima, problemima i interesima. Njihov ljudski izgled ne služi tome da se s njima lakše poistovjetimo, već da stvori nove identitete na samoj granici između poznatog i nepoznatog, prirodnog i umjetnog. Upravo u toj napetosti između stvarnog i simuliranog, između povijesnog iskustva i tehnološke projekcije, nastaju slike melankolične i pomalo sumorne atmosfere, koje istodobno djeluju kao opomena i kao poetska meditacija o vremenu u kojem živimo.
Dora Lučić
Helena Schultheis Edgeler hrvatska je vizualna umjetnica koja radi u području slikarstva, videa i animacije, s posebnim naglaskom na eksperimentalni film. Više od trideset godina izlaže na samostalnim i skupnim izložbama u Hrvatskoj i inozemstvu. Zaposlena je na Tekstilno-tehnološkom fakultetu Sveučilišta u Zagrebu, gdje u zvanju redovne profesorice predaje na grupi kolegija crtanje i slikanje. U svom radu povezuje klasične slikarske tehnike s digitalnim alatima, povremeno koristeći AI-generirane vizualne predloške kao početnu točku za slike u tradicionalnim medijima. U ciklusima Deus Machina i Život vječni bavi se temama odnosa čovjeka i umjetne inteligencije, te motivima sjećanja, budućnosti i promjene, koje prikazuje kroz figurativne kompozicije.

***
At first glance, the works from Life Eternal series by Helena Schultheis Edgeler appear as if we are looking into someone’s dream or subconscious. They are a visual representation of a space that simultaneously belongs to the past and the future, to memory and anticipation. In these scenes, time loses its usual flow and becomes layered. Historical details, monumental architecture, and traces of a technological future – or even of our current reality – intertwine and blend into a new hybrid reality. As viewers, we enter spaces that feel strangely familiar yet entirely alien, as if we are observing a world still in formation or one that slowly comes apart.
Schultheis Edgeler has been working with the theme of artificial intelligence since 2017, long before it became part of our everyday life and public discussions. In her earlier works, she was exploring art-historical heritage through references to various authors and visual approaches –from Duchamp’s shifts in the understanding of artwork, Cranach’s and Raphael’s compositional models, through explorations of movement in the work of Eadweard Muybridge, to more contemporary approaches by David Hockney and Masami Teraoka, as noted by curator Nada Beroš in the foreword to the artist’s exhibition Put It In The Cloud. These influences served as the starting point from which the artist developed her distinctive style. In her more recent works, however, this relationship has changed. Although she continues to place figures in spaces that remind of monumental churches, palaces, and ceremonial halls, the artist liberates herself from the weight of art-historical heritage and turns towards her own mental landscapes.
The spaces she creates appear like internal realms of collective and personal memory –places where traces of the past, imagination, and the future come together. High arches, massive columns, and monumental structures produce a sense of grandeur, but also a subdued unease. Everything feels so elusive that these spaces seem to belong more to human consciousness than to the physical world.
In her new series, titled Life Eternal, continuing on Deus Machina from 2023, the artists takes a step further and deals with concrete problems. Painting The Escape, for instance, depicts a moment in which artificial intelligence frees itself from human constraints. Several AI entities emerge before us, whose interests and conflicts entwine with one another, but also clash with people. On the other hand, The Edict speaks more directly about the problems of contemporary society and politics, touching on the rise of the radical right, the cult of power, and an increasingly pervasive sense of threat. In this work, artificial intelligence takes on forms of human behavior but pushes people to a disturbing extreme, almost to the point of caricature. Armed figures, familiar from the Deus Machina series, appear here as a clear sign of hidden aggression and conflict that is about to erupt any second.
These personifications of artificial intelligence are no longer just technological tools or passive computational systems. They become living beings with their own relationships, problems, and interests. Their human appearance is not intended to facilitate identification, but to generate new identities at the very threshold between the familiar and the unfamiliar, the natural and the artificial. It is precisely within this tension between the real and the simulated, between historical experience and technological projection, that paintings of a melancholic and somewhat somber atmosphere are created, paintings that function simultaneously as a warning and as a poetic meditation on the times we live in.
Dora Lučić

Helena Schultheis Edgeler is a Croatian visual artist working in painting, video and animation, with a particular focus on experimental film. She has been exhibiting for more than thirty years in solo and group exhibitions in Croatia and abroad. She is employed at the Faculty of Textile Technology, University of Zagreb, where she is a full professor teaching drawing and painting courses. In her work, she combines classical painting techniques with digital tools, occasionally using AI-generated visual prompts as a starting point for works in traditional media. In the cycles Deus Machina and Life Eternal she addresses the relationship between humans and artificial intelligence, as well as themes of memory, future and transformation, which she presents through figurative compositions.

Okrugli stol: "Satira kao zadnja linija obrane"
2026-06-06 20:00 - 22:00 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
50. Dani satire Fadila Hadžića

Budući da se ove godine navršava 50 godina festivala, obilježavanje tog izuzetnog jubileja zamislili smo uz popratnu tribinu o satiri i njenoj poziciji u suvremenom društvu. Teme koje će se obrađivati u tom smislu bile bi satira i njena pozicija u odnosu na stvarnost, a sudionici su istaknuti umjetnici, književnici, redatelji, pisci, kritičari i teatrolozi koji bi se ovom prilikom pozabavili satirom, njezinim utjecajem i značajem.

Oni su redom: Hrvoje Ivanković, dramaturg, kazališni kritičar i publicist, Željko Hubač, dramski pisac, Dora Ruždjak Podolski, redateljica, Aleksandar Milosavljević, teatrolog, Vinko Brešan, redatelj i Viktor Ivančić, novinar, humorist i pisac. Moderatorica okruglog stola je teatrologinja dr.sc. Martina Petranović.

MAMA SE OPILA KO MAJKA
2026-06-07 20:00 - 21:10 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
50. Dani satire Fadila Hadžića
Satiričko kazalište Kerempuh
Ivor Martinić
Mama se opila ko majka
Redateljica: Marina Pejnović

“Mama se opila ko majka” je drama o jednoj običnoj zagrebačkoj obitelji iz nebodera u Trnskom i događajima koji su je zatekli jednog, sasvim običnog, 9. ožujka 2025. godine. Tog dana bilo je samo malo toplije nego što su 9. ožujci inače znali biti kroz povijest, i činilo se da ništa neće taj datum učiniti iole vrijednim sjećanja.
No, jedna žena odlučila je začiniti svoju svakodnevicu. Marina, majka troje djece, upravo je tog dana prvi put u životu odlučila napiti se — “ko majka”. Kako će ta odluka utjecati na njezinu obitelj, djecu, susjede i ostatak rodbine? A kako će utjecati na nju samu? Što će se dogoditi kada konačno spozna onu staru istinu: “Pijan govori ono što trijezan misli.”
To je drama o govorenju istine – o životu bez filtera, bez kontrole. O načinu na koji živimo, na koji trpimo sebe i one oko nas i o tome kako bismo možda mogli živjeti.

Igraju: Tanja Smoje, Hrvoje Kečkeš, Anica Kontić, Jakov Zovko, Mia Anočić – Valentić, Vedran Mlikota, Branka Trlin

Prijave do 30.6., zadnja mjesta!:Stručna tura: Rasadnik LORBERG, vrtna izložba GALABAU, Nunberg, Potsdam, 13.-15.9.2026.
2026-06-08 08:00 - 2026-06-30 17:00 | GalaBau, Germany
Hrvatsko društvo krajobraznih arhitekata poziva vas na stručnu turu i obilazak najvećeg i najstarijeg rasadnika u Njemačkoj – Lorberg i obilazak svjetske vrtne izložbe GALABAU.
Putovanje će se održati od 13.-15.9.2026.
PRIJAVE DO 30.06.2026. – na email go@g-o.hr poslati ime i prezime i broj zainteresiranih osoba.
U slučaju dovoljno interesenata rezervaciju aranžmana uz plaćanje akontacije u iznosu od 350 € po osobi bit će potrebno izvršiti najkasnije do 3.07.2026.
Detalji u nastavku!

Prijave do 30.6.!::Stručna tura: Rasadnik LORBERG, vrtna izložba GALABAU, Nunberg, Potsdam, 13.-15.9.2026.

STUDIO EXIT: Teatro VeRRdi: KRONIKA NESTAJANJA
2026-06-09 08:00 - 17:00 | Studio EXIT, Gundulićeva 37/1, Zagreb, 10000
“Ljudska tijela vole se grliti, ako slučajno naiđete na ljudsko biće široko rastvorite gornje udove i lagano ga obavijte, to će ljudskom biću donijeti veliko smirenje.”
Ova predstava je posveta književnosti s naših prostora, posveta ženama i našim starima koji su nas pripremali za život. Nastala je iz pokušaja da se nosimo s gubitcima naših bližnjih, sa smrću, a pored toga i iz želje da se određena književnost postavi u scenski prostor i time se potakne ljude da čitaju naše pisce. Na prvu se može činiti nelogičnim da se dvije mlade djevojke bave temom starenja i smrti ali ipak svakog od nas to čeka i te su teme uvijek oko nas. Naši voljeni stare i odlaze, a tako ćemo i mi. Iz zahvalnosti i potrebe za produbljivanjem empatije i razumijevanja nastala je ova predstava.

U predstavi su korišteni tekstovi iz romana:
“Nevidljiva žena i druge priče” Slavenke Drakulić,
“Lisica” Dubravke Ugrešić,
“EEG” Daše Drndić,
“Fizika tuge” Georgia Gospodinova

Izložba „STRIPLAB – Mala akademija crteža i priča - Izložba radova generacije 2025./2026.“
2026-06-09 10:00 - 2026-06-19 18:00 | ZAGREB
Izložba donosi izbor radova polaznika programa ART ZA KVART nastalih u sklopu STRIPLAB-a. Kroz crtanje, ilustraciju i strip, mladi autori razvijali su svoje kreativne ideje i vještine vizualnog pripovijedanja, stvarajući originalne i maštovite radove pod vodstvom Zdenka Mikše, mag. educ. art..

GP PODGORICA: Bollywood
2026-06-09 20:00 - 21:40 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
50. Dani satire Fadila Hadžića
Gradsko pozorište Podgorica
Maja Pelavić
Bollywood
Redatelj: Kokan Mladenović
Život jedne male kazališne trupe uzdrma vijest o dolasku bolivudskog producenta koji namjerava napuštenu tvornicu, privremenu probnu dvoranu lokalnog kazališta, pretvoriti u filmski studio. Za glumce bez zgrade, perspektive i nade, ova informacija postaje povod da organiziraju priredbu i pokušaju si osigurati mjesto u budućem spektaklu. Kroz utopijsku priču o dolasku Bollywooda, predstava govori o svima nama i o tome na što smo spremni kada nam se obećava bolja budućnost.

Igraju: Branka Femić-Šćekić, Lara Dragović, Emir Ćatović, Vanja Jovićević, Marija Đurić, Božidar Zuber, Aleksa Balević, Ivona Čović Jaćimović, Anđelija Rondović, Pavle Bogojević

ULUPUH Estetike krize/ Maniristički impulsi u suvremenom nakitu
2026-06-10 10:00 - 2026-06-19 19:00 | Galerija Permanenta, Preradovićeva 44, Zagreb, 10000, Croatia (Local Name: Hrvatska)
Mogu li maniristička načela oblikovanja izraziti današnji senzibilitet – iskustvo izmještenosti, nesigurnosti i pojačane osjetljivosti na dvosmisleno, nejasno, rubno i neizvjesno? Kako bi mogla izgledati estetika krize? Smiljka Franjić, Ana Garžina, Sabina Kolonić, Gabrijela Kozarić Budiša, Andreja Krušelj, Eta Linčir, Lazer Rok Lumezi, Dunja Naerlović, Božica Petković, Marijana Pišonić, Petra Podnarčuk, Tiana Pozaić, Julijana Rodić, Tajana Vanovac Sesar i Sonja Turner Fegić pokušali su, kroz medij nakita, odgovoriti na ova pitanja.
Kustosica izložbe: Maša Štrbac

Rezidencija Klub satire: "Prva ruka satire"
2026-06-11 20:00 - 22:00 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
50. Dani satire Fadila Hadžića

Predstavljamo pet dramskih autora koji su u našem rezidencijalnom programu, zamišljenom s ciljem poticanja razvoja domaćeg suvremenog dramskog pisma, razvili svoje tekstove te će ih predstaviti u suradnji s ansamblom Satiričkog kazališta Kerempuh.

Autori tekstova su: Sanja Milardović ˝Pastir˝, Ivana Vuković ˝Coprnice vulgaris˝, Rona Žulj ˝Gospa u liftu˝, Anđela Žužul ˝Svak sebi˝, Marin Lisjak ˝Nauk sv. Barbare za ponavljače˝.
Mentorice su bile Dora Delbianco i Nikolina Rafaj.

Kroz ovaj program željeli smo otvoriti pitanja poput: Gdje je mjesto satire danas? Kako suvremeni autori i autorice koriste satiru kao alat za društveno-politički komentar? Koje su generacijske, estetske i etičke raznolikosti u pristupu satiri?
Tekstovi koje smo dobili sjajni su i inspirativni te nude svjež pogled na sva ova pitanja, a autori su dokazali da se na njih može itekako računati u suvremenom kazališnom životu.

GOST PREDAVAČ @ 6. kongres hrvatskih povjesničara umjetnosti
2026-06-12 08:00 - 17:00 | MSU, Avenija Dubrovnik 17, Zagreb, 10000, Croatia (Local Name: Hrvatska)
Sa zadovoljstvom najavljujemo predavanje Ivana Geráta, jednog od vodećih srednjoeuropskih povjesničara umjetnosti, na 6. kongresu hrvatskih povjesničara umjetnosti u Zagrebu.
Ivan Gerát istaknuti je slovački povjesničar umjetnosti, specijaliziran za srednjovjekovnu ikonografiju, teoriju slike i metodologiju povijesti umjetnosti. Doktorirao je povijest umjetnosti na Sveučilištu u Freiburgu, djeluje na Institutu za povijest umjetnosti Slovačke akademije znanosti i umjetnosti u Bratislavi te predaje na Sveučilištu u Trnavi. Gostovao je kao istraživač i profesor na nizu međunarodnih institucija. Njegove publikacije posebno su usmjerene na teoriju i historiografiju discipline, kao i na srednjovjekovnu umjetnost, s posebnim naglaskom na slikovne legende – među ostalim, autor je knjiga Iconology of Charity (2020) i Legendary Scenes (2014).
Ivan Gerát u predavanju propituje intelektualne perspektive koje oblikuju ključne narative povijesti umjetnosti, polazeći od činjenice da su se različite narativne konstrukcije identiteta javljale mnogo prije institucionalizacije same discipline. Poseban naglasak stavlja na doprinos analitičke filozofije (Davis 2022) i kontinentalne hermeneutike (Rumpza 2023), koji je do danas u velikoj mjeri ostao neprepoznat u povijesti umjetnosti i vizualnoj kulturi. Filozof Ernst Tugendhat (2004, 2010) povezao je ove filozofske perspektive na način koji omogućuje preispitivanje antropoloških temelja ikonologije – teme koja od Abyja Warburga do danas ostaje središnja u historiografskim raspravama. Danas su one osobito relevantne s obzirom na izazove koje postavlja digitalna humanistika, koja odvaja jezične igre od ljudskog iskustva.

STUDIO EXIT: MASKE
2026-06-12 21:00 - 22:10 | Studio EXIT, Gundulićeva 37/1, Zagreb, 10000
Predstava MASKE oživljavanje je tradicije commedije dell’arte i njezino približavanje široj publici. U formi predavanja, glumac na sceni objašnjava značenje maski i arhetipove koji su predstavljeni u tehnici commedije dell’arte. Putujući kroz klasičnu dramsku književnost Hrvatske i svijeta (Držić, Shakespeare, Moliere, itd.), gledatelji povezuju arhetipske priče o ljudskim odnosima te stvaraju paralele s karakterima naših suvremenika.

MASKE
Kada pomislimo na masku, prvo što nam pada na pamet je – skrivanje. No, u glumačkoj profesiji maska služi upravo suprotnom – otkrivanju. Predstava MASKE u izvedbenoj formi lecture performancea vodi kroz simboliku, povijest i vještine koje su usko vezane uz masku kao izvedbeni element.
Od prvih crteža u špiljama, preko drevnih vračeva, starih Grka i commedije dell’arte, do klaunova nosa danas, maska je bila konstanta koja je nosila važnost, kako za izvođača koji je nosi, tako i za njegovu publiku. U vrijeme kada su ljudi crtali u polumraku špilje, maska se koristila u lovu. Drevni su vračevi koristili maske kao dio ritualnog performansa u duhovne svrhe, koji je uključivao sve članove plemena. Stari Grci su imali ogromne maske s modificiranim otvorom za usta koji je funkcionirao kao megafon kako bi ih čula golema publika amfiteatra. U commediji dell’arte, najranijem obliku profesionalnog kazališta koje je bilo dominantno u Italiji od 16. do 18. stoljeća, maske su označavale normirane tipove likova i nije bilo neobično da jedan glumac glumi jedan lik, odnosno jednu masku cijeli svoj život. A klaun je nešto potpuno drugo od onoga što mislimo da jest.
Maska se koristila i izvan konteksta organizirane izvedbe. Kod nas u pokladnim igrama, kod starih Grka za vrijeme velikih dionizija; i drugi društveni rituali koji su ovisili o vremenskim dobima, slave masku kao svoj organski dio. Ta anualna razdoblja odišu najvećom slobodom zajednice i maske koje se koriste pri takvim svečanostima, medij su koji omogućuje pristup onoj strani ljudske naravi koju bismo mogli nazvati primalnom, životinjskom.
Nije slučajna poveznica životinje i maske. Prva zabilježena upotreba maske na špiljskom crtežu je upravo maska jedne koze. Vračevi su nosili maske duhova životinja koje su htjeli zazvati. Sve maske i likovi commedije dell’arte uzimaju za inspiraciju životinje, a na glumcu je odgovornost da balansira svoju životinjsku i ljudsku prirodu kako bi postigao što bolji dojam kod publike.
Zahvaljujući Dubrovniku i Marinu Držiću dijelimo tradiciju commedije dell’arte sa susjednom nam Italijom. Podjela na ljude nazbilj i ljude nahvao u svijetu, potpuno odgovara podjeli na lijepe (bijele) i ružne (grube, grde) maškare u karnevalu. Sukob ljudi nazbilj i ljudi nahvao insceniran je pokladni obračun reda i nereda, kozmosa i kaosa. A Pomet, legendarni lik iz Držićevog dramskog teksta Dundo Maroje, svojom proždrljivošću i snalažljivošću neodoljivo podsjeća na tipskog lika iz commedije dell’arte – Arlecchina.
Kao što su naši preci davno činili, okupite se oko vatre i pogledajte kako Dražen Šivak balansira svoju životinjsku i ljudsku prirodu, svoje lice i tijelo – i lica i tijelo maski, kroz lecture performance u kojem vas glumac vodi kroz svijet preobrazbe, točnije – transformacije.
Patrik Gregurec

Koprodukcija: Kazališna grupa i Teatar EXIT

SNG MARIBOR: Gospođa ministrica
2026-06-13 20:00 - 21:30 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
50. Dani satire Fadila Hadžića
Slovensko narodno gledališče Maribor
Branislav Nušić
Gospođa Ministrica
Redatelj: Veljko Mićunović
Predstava je titlovana na hrvatski jezik.

Kultni srpski klasik “Gospođa ministarka” Branislava Nušića komedija je karaktera, smještena u okvir društvene satire. Priča o društvenom usponu gospođe Živke Popović, dotadašnje domaćice koja je “preko noći” postala važna i utjecajna dama. Od tada je svaki njezin korak promišljena, “statusu primjerena” kalkulacija. Zakoračila je u svijet u kojem je moć važnija od etike, prividni ugled jači od čovječnosti i u kojem se granica između privatnog i političkog opasno briše.

Igraju: Ksenija Mišič, Kristijan Ostanek, Julija Klavžar, Gaja Filač, Blaž Dolenc, Vojko Belšak, Žan Koprivnik, Petja Labović, Davor Herga, Viktor Hrvatin Meglič, Irena Varga, Minca Lorenci, Mirjana Šajinović, Gorazd Žilavec, Jan Matija Horvat / Miha Mir

STUDIO EXIT: ASTRO MAJA
2026-06-13 21:00 - 22:00 | Studio EXIT, Gundulićeva 37/1, Zagreb, 10000
ASTRO MAJA predstava je koja donosi iskustvo na granici kazališta i astrološke seanse, predstava čiju sudbinu iz večeri u večer kroji publika, ovisno o znakovima zodijaka u gledalištu. Ovaj astro-show s elementima monodrame, vođen glumicom i glazbenicom Majom Posavec, poziv je na dijalog s onim dijelom nas koji još uvijek želi vjerovati u neobjašnjivo.
Teme kao što su odnos racionalnog i intuitivnog, pojedinca i kozmosa, sudbine i slobodne volje nadilaze sferu astrologije i od pamtivijeka rasplamsavaju umjetničke, filozofske, socijološke i duhovne rasprave, neovisno o tome odbacujemo li ili prihvaćamo astrološki sustav vjerovanja.

Astro Maja predstava je za sve one koji se danas, pored mora dostupnih informacija, personaliziranog, self-help sadržaja i brzih rješenja, još uvijek nešto pitaju, ili povremeno pogledaju gore u potrazi za odgovorima. Astro-fanatici i astro-skeptici, svi su pozvani da sudjeluju u ovoj magičnoj večeri, otvorenoj za sve vaše probleme, brige i nedoumice. Glavni junaci ste upravo vi, a kao što nas uči kazalište, svaka kriza postaje prilika za transformaciju.
Astro Maja pomogla je mnogima, pomoći će i vama. Prepustite se energiji svemira, vi ste dio toga, mi smo dio toga. Nije bitno vjerujete li ili ne vjerujete, vi ste već krenuli na taj put, to se događa mimo vaše volje. Vidimo se na predstavi!
Ova nova monodrama nastavak je platforme Umjetničke Organizacije TeatruM koja razvija tzv. žensko pismo i koja je do sada realizirala nagrađivane predstave “Mala Čuda” Sanje Milardović koja je nagrađena glavnom nagradom za najbolju predstavu “Marulićevih Dana”, zatim “Frutti di Mare”, “Šumastikus”, “Prijatelj Silvestar” i niz drugih predstava kroz zadnjih petnaestak godina.
Predstava je sufinancirana sredstvima Ministarstva Kulture i Medija RH i Ureda za Kulturu Grada Zagreba.
Koprodukcija: Umjetnička Organizacija TeatruM i Teatar EXIT.
